**DJEČJI VRTIĆ MARIJA PETKOVIĆ**

**MALLINOVA 4**

**ZAGREB**

e-mailmarija.petkovicpisarnica@gmail.com

mob: 097/709 4511

**Obavijest o upisu djece rane i predškolske dobi u programe predškolskog odgoja i obrazovanja za pedagošku godinu 2023./2024.**

**I. PODNOŠENJE ZAHTJEVA ZA UPIS**

**Dječji vrtić Marija Petković, Mallinova 4, Zagreb, primat će Zahtjeve za upis djece**

**u programe predškolskog odgoja i obrazovanja**

**od 3. do 26. svibnja 2023. godine**

Molimo Vas da Zahtjev za upis (koji se nalazi na web stranici vrtića<http://marijapropetog.hr/djecji-vrtic-marija-petkovic/> sa popratnom dokumentacijom dostavite elektroničkim putem na e-mailmarija.petkovicpisarnica@gmail.com

 ili osobno donesete u vrtić uz prethodnu najavu Ravnateljici na broj mob. 098/929 3363

**i to za ostvarivanje sljedećeg programa:**

1. REDOVITI PROGRAMI U PETODNEVNOM RADNOM TJEDNU

*1.1. za djecu koja do 31. kolovoza 2023. navršavaju tri godine života pa do polaska u osnovnu školu*

- cjelodnevni 10-satni program (u pravilu od 6,30 do 16,30 sati)

**II. DOKUMENTI UZ ZAHTJEV ZA UPIS**

Roditelj ili skrbnik djeteta dostavlja dječjem vrtiću:

1. popunjeni i potpisani Zahtjev za upis (obrazac dostupan u dječjem vrtiću i na web-stranici:

<http://marijapropetog.hr/djecji-vrtic-marija-petkovic/>

1. rodni list ili izvadak iz matice rođenih ili potvrdu s podacima o rođenju djeteta (bez obzira na datum izdavanja isprave)
2. uvjerenje o mjestu prebivališta djeteta, te presliku osobne iskaznice roditelja/skrbnika
3. potvrde o radnom statusu roditelja ( elektronički zapis o radno-pravnom statusu HZMO-a ili potvrdu visoko školske ustanove o statusu redovnog studenta)
4. dokaze o činjenicama bitnim za ostvarivanje prednosti kod upisa
5. ostala dokumentacija navedena u zahtjevu za upis djeteta u dječji vrtić

**III. PREDNOST ZA UPIS U REDOVITE PROGRAME**

Ukoliko dječji vrtić ne može zadovoljiti sve zahtjeve roditelja/skrbnika djece s prebivalištem na području Grada Zagreba za upis djece u redovite programe prednost će, sukladno odredbama Odluke o načinu ostvarivanja prednosti pri upisu djece Osnivača Dječjeg vrtića, imati: dijete roditelja koji žele katolički odgoj, dijete roditelja koji imaju već upisano jedno ili više djece u naš vrtić, dijete roditelja invalida Domovinskog rata, dijete oba zaposlena roditelja, dijete samohranog zaposlenog roditelja, dijete u udomiteljskoj obitelji, dijete bez roditelja ili odgovarajuće roditeljske skrbi, dijete iz obitelji s troje ili više malodobne djece, dijete koja žive u iznimno teškim socijalnim i zdravstvenim prilikama.

**IV. OBJAVA REZULTATA UPISA**

Komisija za upis djece dječjeg vrtića odlučuje o zahtjevima za upis djece na temelju dostavljene dokumentacije i obavljenih inicijalnih razgovora roditelja/skrbnika, uz nazočnost djeteta, sa stručnim timom dječjeg vrtića.

Rezultati upisa djece u pojedine programe (popisi prihvaćenih i odbijenih zahtjeva za upis djece) bit će objavljeni na oglasnoj ploči dječjeg vrtića **1. lipnja 2023.**

Roditelj/skrbnik nezadovoljan rezultatom upisa može podnijeti žalbu Upravnom vijeću dječjeg vrtića **do 16. lipnja 2023.**

O žalbama roditelja/skrbnika odlučuje Upravno vijeće u roku od 15 dana od dana isteka roka za žalbu.

**V. UPIS**

Djeca primljena u dječji vrtić upisuju se temeljem ugovora koji roditelj/skrbnik sklapa s dječjim vrtićem u pravilu u roku od mjesec dana od dana oglašavanja rezultata upisa, a iznimno najkasnije do 4. rujna 2023. ili do uključivanja djeteta u program.

Dijete se uključuje u program početkom pedagoške godine od **4. rujna 2023.** odnosno kako je to utvrđeno ugovorom.

**Djeca se mogu upisivati u program tijekom cijele pedagoške godine u dječji vrtić ukoliko ima slobodno mjesto.**

**PRIJE UPISA DJETETA RODITELJ/SKRBNIK OBVEZAN JE:**

- dostaviti dječjem vrtiću potvrdu nadležnog liječnika o obavljenom sistematskom zdravstvenom pregledu predškolskog djeteta prije upisa u dječji vrtić (Prilog 1. Pravilnika o obrascima zdravstvene dokumentacije djece predškolske dobi i evidencije u dječjem vrtiću – Narodne novine 114/02).

Sudjelovanje roditelja/skrbnika u ekonomskoj cijeni pojedinih programa utvrđuje se u skladu s aktima Dječjeg vrtića, ovisno o vrsti i trajanju programa.

KLASA: 601-01/23-08/01

URBROJ: 251-626-00-23-01

Zagreb, 3. 5. 2023.

RAVNATELJICA

Mara Jurić, s. Patricija